
Ministru kabineta sēdes protokollēmums

Rīkojuma projekts "Par plānu "Veselības darbaspēka attīstības stratēģija no 2025. gada līdz 2029. gadam""

· 1. Pieņemt iesniegto rīkojuma projektu.
· 2. Lai izvērtētu plāna 3.1.5.3.3., 3.1.5.4.2., 3.3.1.1.2., 3.3.1.1.6., 3.3.1.2.3. un 3.3.1.4.2. punktā minēto uzdevumu īstenošanai papildus nepieciešamo valsts budžeta finansējuma apmēru, Veselības ministrijai sagatavot un veselības ministram iesniegt noteiktā kārtībā Ministru kabinetā: 
· 2.1. līdz 2026. gada 1. jūnijam – informatīvo ziņojumu par efektīvas ziņošanas un palīdzības sistēmas izveidi no vardarbības cietušajām ārstniecības personām darba vietā (3.3.1.4.2. uzdevums);
· 2.2. līdz 2026. gada 1. jūnijam – informatīvo ziņojumu par kompleksu pasākumu īstenošanu primārās veselības aprūpes komandas attīstībai (3.1.5.3.3. uzdevums);
· 2.3. līdz 2027. gada 1. jūnijam – informatīvo ziņojumu par elastīga darba laika plānošanas principu un rekomendāciju ieviešanu darba vides apstākļu uzlabošanai un trīs maiņu darba ieviešanu māsu darbā (3.3.1.1.2. un 3.3.1.1.6. uzdevums);
· 2.4. līdz 2028. gada 1. jūnijam – informatīvo ziņojumu par pakalpojumu apmaksas sistēmas (tarifi) pilnveidošanu, paredzot, ka pakalpojumu plānošana un apmaksa tiek veikta saskaņā ar vadlīnijām kvalitatīvam veselības aprūpes pakalpojumam, tajā skaitā nepieciešamajiem cilvēkresursiem (atbilstoša skaita nodrošināšanai) (3.1.5.4.2. uzdevums);
· 2.5. līdz 2028. gada 1. jūnijam – informatīvo ziņojumu par veselības aprūpes apdrošināšanas nodrošināšanu ārstniecības personām ārstniecības iestāžu cilvēkresursu attīstības stratēģijās noteiktajā kārtībā un apjomā (3.3.1.2.3. uzdevums).
· 3. Veselības ministrijai līdz 2030. gada 1. jūlijam sagatavot un veselības ministram noteiktā kārtībā iesniegt izskatīšanai Ministru kabinetā informatīvo ziņojumu par plāna ietekmes izvērtējumu un izpildi.
· 4. Veselības ministrijai katru gadu izvērtēt plāna īstenošanā iesaistīto institūciju ikgadējo sniegto informāciju par plānā noteikto uzdevumu izpildi un rezultātiem un, ja nepieciešams, aktualizēt plānu.
· 5. Valsts kancelejai sagatavot rīkojuma projektu parakstīšanai.

